**Curenții calzi**

*Eugenia Calancea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Am renăscut în privirea ochilor tăi verzi,

cumva

acolo în străfundul

luminii lor,

după ce m-am lăsat

izbită de valuri frumoase,

purtată

de curenții calzi, sălbatici,

tulburată

de presiunea adâncimilor tale,

am reușit

să înmuguresc un pic,

reformându-mi trăirea,

acolo în pământul fertil al privirii tale duioase

și am prins curaj de

o nouă formă de viață,

un sâmbure de adevăr,

care s-a luptat cu marea întreagă,

o existență uneori

străină mie anterior,

întrucât eram la suferință,

până să te întâlnesc pe tine

și nici nu știam că știu

să înot.